Hoff-Rosencrone

af Hoff-Rosenkrone var en dansk og norsk adelsslekt, knyttet til Baroniet Rosendal, samt en friherrelig gren av slekten von Hoff.

 Historie 
Major og kammerherre Christian Henrich von Hoff (1768–1837) ble i 1812 gjort til baron af Hoff-Rosencrone. Det skjedde etter at han hadde arvet Rosendal i Sunnhordland, som tilkom ham gjennom hustruen Maria Margrethe Londemann af Rosencrone. Hennes far var Edvard Londemann av Rosencrone (1680–1749), som var født på Island, ble lektor i Bergen og titulær biskop. Han hadde samlet seg betydelig kapital og kjøpte godset Rosendal, som ble omgjort til stamhus og senere til baroni.

Christian Henrich baron af Hoff-Rosencrones sønner, Marcus Gerhard og Hermann Reinhold av Hoff-Rosencrone, var stamhusbesittere frem til 1900,Bratberg, Terje. (2009, 13. februar). Marcus Gerhard Hoff Rosencrone. I Norsk biografisk leksikon. Hentet 9. april 2015 fra https://nbl.snl.no/Marcus_Gerhard_Hoff-Rosencrone< og etter dem søsteren Edvardine Reinholdine og hennes sønn Christian, inntil stamhuset i 1927 etter loven tilfalt Universitetet i Oslo.

 Våpen 
Våpenskjoldet er sammensatt av flere felt, et hjerteskjold, to hjelmer med hjelmtegn og to skjoldholdere. Det er gjengitt bl.a. hos Munthe figur 13.

 Referanser 

 Litteratur 
 Bernt Moe: «Om de i Norge for tiden værende adelige Familier», Tidsskrift for den norske Personalhistorie, Ny Række, Christiania 1847, side 74 ff med referat av adelsbrevet
 C. M. Munthe: «Norske slegtsmerker», Norsk slektshistorisk tidsskrift, bind I, Oslo 1928
 A. Thiset og P.L. Wittrup: Nyt dansk Adelslexikon, København 1904
 H. Storck: Dansk Vaabenbog, København 1910
 Sven Tito Achen: Danske adelsvåbener, København 1973 

Kategori:Danske adelige familier
Kategori:Norske adelige familier
Kategori:Våpenførende slekter